section_heading: O albumu
paragraph_text: Pjesme na albumu, čiji je naslov nalik naslovu prijašnjeg albuma The Atrocity Exhibition... Exhibit A, govore o ratu, religiji i ostalim političkim i društvenim zbivanjima. Gitarist Gary Holt izjavio je da se pjesme bave temama "okrutnosti, neznanja, neljudskosti i brutalnosti". Naslovnica je utemeljena na slici Vitruvijev čovjek Leonarda da Vincija; članovi sastava izjavili su da su njome željeli prikazati ljudsko nasilje.